PATVIRTINTA  
Lazdijų r. Šeštokų mokyklos

direktoriaus 2020 m. gegužės 21 d.  
įsakymu Nr. V7-102

**LAZDIJŲ R. ŠEŠTOKŲ MOKYKLOS IKIMOKYKLINIO, PRIEŠMOKYKLINIO UGDYMO IR DARBO ORGANIZAVIMO KARANTINO METU TVARKOS APRAŠAS**

**I SKYRIUS**

**BENDROSIOS NUOSTATOS**

1. Lazdijų r. Šeštokų mokyklos (toliau – Mokykla) ikimokyklinio, priešmokyklinio ugdymo ir darbo organizavimo karantino metu tvarkos aprašas (toliau – Aprašas) nustato ikimokyklinio, priešmokyklinio ugdymo ir darbo organizavimo Mokykloje tvarką karantino metu.
2. Aprašas parengtas vadovaujantis Lietuvos Respublikos sveikatos apsaugos ministro valstybės lygio ekstremaliosios situacijos valstybės operacijų vadovo 2020 m. gegužės 11 d. sprendimu Nr. V-1116 „Dėl ikimokyklinio ir priešmokyklinio ugdymo organizavimo būtinų sąlygų“ patvirtintomis ikimokyklinio ir priešmokyklinio ugdymo organizavimo būtinosiomis sąlygomis bei Lietuvos Respublikos sveikatos apsaugos ministro-valstybės lygio ekstremaliosios situacijos valstybės operacijų vadovo 2020 m. gegužės 13 d. sprendimo Nr. V-1143 „Dėl ikimokyklinio ir priešmokyklinio ugdymo organizavimo būtinų sąlygų“ pakeitimu. Taip pat Lietuvos Respublikos sveikatos apsaugos ministro-valstybės lygio ekstremaliosios situacijos valstybės operacijų vadovo 2020 m. gegužės 11 d. sprendimo Nr. V-1118 „Dėl Covid-14 ligos (koronaviruso infekcijos) valdymo priemonių valstybės ir savivaldybės institucijų, įstaigų, valstybės ir savivaldybių įmonių darbo vietoms“ ir Lietuvos Respublikos sveikatos apsaugos ministro-valstybės lygio ekstremaliosios situacijos valstybės operacijų vadovo 2020 m. gegužės 14 d. sprendimo Nr. V-1162 „Dėl neformaliojo vaikų švietimo organizavimo būtinų sąlygų“

**II SKYRIUS**

**TĖVŲ ATSAKOMYBĖ LEIDŽIANT VAIKĄ (VAIKUS) Į MOKYKLĄ**

1. Rekomenduoti vaiko (-ų) tėvams (globėjams) ugdyti vaiką (-us) namuose:

3.1. kai vaikas (-ai) serga lėtinėmis ligomis, nurodytomis Sunkių lėtinių ligų, dėl kurių ekstremaliosios situacijos ar karantino laikotarpiu asmeniui išduodamas nedarbingumo pažymėjimas, Apraše, patvirtintame Lietuvos Respublikos sveikatos ministro 2020 m. kovo 23 d. įsakymu Nr. V-483 „Dėl Sunkių lėtinių ligų, dėl kurių ekstremaliosios situacijos ar karantino laikotarpiu asmeniui išduodamas nedarbingumo pažymėjimas, sąrašo patvirtinimo“ (toliau – Įsakymas Nr. V-843);

3.2. kai vaikas (-ai) gyvena kartu su asmenimis, priskirtais rizikos grupėms (vyresni nei 60 m. amžiaus asmenimis ir (arba) sergančiais lėtinėmis ligomis, nurodytomis Įsakyme Nr. V-843: žmogaus imunodeficito viruso liga; piktybiniai navikai (jei liga diagnozuota ar buvo paūmėjimas ir jei po taikyto gydymo pabaigos nepraėjo 2 metai); cukrinis diabetas; širdies ir kraujagyslių ligos su lėtiniu širdies nepakankamumu 2-4 laipsnio; lėtinės kvėpavimo organų ligos su kvėpavimo nepakankamumu; lėtinės inkstų ligos su inkstų nepakankamumu; būklė po autologinės kaulų čiulpų ir organų transplantacijos; ligos, kurios šiuo metu gydomos bendra ar selektyvia chemoterapija ar radioterapija ir ligos, po kurių gydymo šiais metodais pabaigos praėjo 2 metai; ligos, kurios šiuo metu gydomos imunosupresija atitinkančia metilprednizolono 10mg/kg per dieną ir ligos, nuo kurių gydymo šiuo būdu pabaigos nepraėjo 6 mėnesiai; įgimtas imunodeficitas; kitos sunkios lėtinės ligos, kai taikomas imunosupresinis gydymas);

3.3. kai vaikas (-ai) kontaktavo su asmenimis, turėjusiais būti privalomoje izoliacijoje (pvz., artimieji grįžę iš užsienio šalių ar sergantys COVID-19 liga (koronaviruso infekcija).

1. Asmenys atlydintys vaiką (-us) į Mokyklą, privalo dėvėti nosį ir burną dengiančias priemones (veido kaukes, respiratorius, ar kitas priemones).
2. Asmenys atlydintys vaiką (-us) į Mokyklą turi laikytis asmens higienos (rankų higienos, kosėjimo, čiaudėjimo etiketo ir kt.).
3. Tėvai (įtėviai, globėjai ar rūpintojai) informuojami kokią grupę lankys jų vaikas (-ai). Asmenys atlydintys vaiką (-us), pasitinkami prie nurodytų įėjimų į Mokyklą.
4. Vaikui atvykus į Mokyklą grupės mokytoja ar mokytojos padėjėja pamatuoja kūno temperatūrą.
5. Vaikai, kuriems pasireiškia karščiavimas (37,3° C ir daugiau) ar kurie turi ūmių viršutinių kvėpavimo takų infekcijų, ūmių žarnyno infekcijų ir kitų užkrečiamųjų ligų požymių (pvz., sloga, kosulys, pasunkėjęs kvėpavimas, viduriavimas, vėmimas, bėrimai ir pan.) nepriimami dalyvauti grupės veikloje.
6. Tėvai (įtėviai, globėjai ar rūpintojai) įsipareigoja nedelsiant pasiimti vaiką (-us), grupės auklėtojai pranešus apie pasireiškusius 8 Aprašo punkte nurodytus ligos simptomus.

**III SKYRIUS**

**SAUGIŲ UGDYMO SĄLYGŲ SUDARYMAS**

1. Mokykloje:

10.1. vaikai saugiai palydimi į savo grupės patalpą;

10.2. grupės veikla vykdoma tiek patalpoje tiek lauke;

10.3. grupės mokytoja ir mokytojos padėjėja tą pačią dieną dirba tik grupėje su savo vaikais;

10.4 su vaikais negali turėti kontakto darbuotojai, į kurių pareigas neįeina tiesioginis darbas su vaikais (pvz., valytojas, pagalbinis darbininkas ir pan.);

10.5.vaikai turi būti maitinami tik grupės patalpose;

10.7. po kiekvieno grupės užsiėmimo, muzikos ar sporto salės patalpos išvėdinamos, išvalomos ir dezinfekuojamos.

10.8. šalia įėjimo į patalpą, kurioje vykdomas ikimokyklinis ir priešmokyklinis ugdymas, sudaroma galimybė rankų dezinfekcijai gerai matomoje ir vaikui pasiekiamoje vietoje.

11. Švietimo pagalbos specialistai gali dirbti su vaikais nuotoliniu būdu. Jei organizuojamos kontaktinės švietimo pagalbos specialistų konsultacijos, jos turi būti teikiamos individualiai. Konsultacijų metu turi būti vengiama fizinio kontakto. Po kiekvienos konsultacijos patalpos turi būti išvėdinamos ir nuvalomi dažnai liečiami paviršiai.

1. Darbuotojai vykdantys vaikų priėmimą į Mokyklą privalo dėvėti nosį ir burną

dengiančias apsaugos priemones.

**IV. COVID-19 VALDYMO PRIEMONĖS MOKYKLOS DARBO VIETOMS**

1. Mokykloje gali dirbti darbuotojai neturintys ūmių viršutinių kvėpavimo takų infekcijų ir kitų užkrečiamųjų ligų požymių (pvz., karščiavimas, sloga, kosulys, pasunkėjęs kvėpavimas ir pan.). Darbuotojų sveikata turi būti nuolat stebima:

13.1. Darbuotojai turintys ūmių viršutinių kvėpavimo takų infekcijų, ūmių žarnyno infekcijų, ir kitų užkrečiamųjų ligų požymių (pvz., karščiavimas, sloga, kosulys, pasunkėjęs kvėpavimas, vėmimas, viduriavimas ir pan.) privalo informuoti Mokyklos direktorių ar ūkvedį ir į darbą neatvykti;

13.2. Mokykloje darbuotojai atvykę į darbą privalo pasimatuoti kūno temperatūrą ir termometro duomenis fiksuoti darbuotojų kūno temperatūros žurnale (pas budintį Mokyklos darbuotoją). (Darbuotojas kuriam pasireiškia karščiavimas (37,3º) nedelsiant nušalinamas nuo darbo.);

13.3. darbuotojai darbo metu privalo nuolat stebėti savo ir kitų darbuotojų sveikatą;

13.4. darbo metu pasireiškus ūmių viršutinių kvėpavimo takų infekcijų, ūmių žarnyno infekcijų, ir kitų užkrečiamųjų ligų požymių (pvz., karščiavimas, sloga, kosulys, pasunkėjęs kvėpavimas, vėmimas, viduriavimas ir pan.) darbuotojas privalo nedelsiant nusišalinti nuo darbo ir konsultuotis su savo šeimos gydytoju nuotoliniu būdu;

13.5. darbuotojas privalo Mokyklos direktoriui pranešti informaciją apie jam nustatytą COVID-19 ligą (koronaviruso infekciją).

13.6. darbuotojai, kuriems privaloma izoliacija, izoliacijos laikotarpiu dirbti negali, išskyrus dirbančius nuotoliniu būdu;

13.7. darbuotojai privalo laikytis griežtos rankų higienos (dažnai plauti rankas skystu muilu ir šiltu tekančiu vandeniu, dezinfekuoti jas rankų dezinfekcinėmis priemonėmis), vengti liesti rankomis veidą, akis, nosį, burną ir kt., laikytis kosėjimo ir čiaudėjimo etiketo;

13.8. darbuotojai darbo vietoje privalo laikytis saugaus atstumo ne mažesnio kaip 1 metras vienas nuo kito;

13.9. darbuotojai privalo dėvėti nosį ir burną dengiančias apsaugines priemones (veido kaukes, respiratorių ar kitas priemones);

13.10. darbuotojai privalo vėdinti darbo patalpas ne rečiau kaip 1 kartą per valandą. Dažnai liečiamus paviršius (durų rankenas, elektros jungiklius, kėdžių atramas ir kt.) valyti paviršiams skirtu valikliu kaip galima dažniau, bet ne rečiau kaip 2 kartus per dieną. Kiekvieną kartą vaikui pasinaudojus tualeto patalpomis jas valyti ir dezinfekuoti.

14. Mokykla užtikrina darbuotojų ir lankytojų saugos reikalavimus pagal LRSAM valstybės lygio ekstremalios situacijos valstybės operacijų vadovo sprendimus.

**V SKYRIUS**

**BAIGIAMOSIOS NUOSTATOS**

1. Aprašas skelbiamas Mokyklos internetinėje svetainėje.
2. Darbuotojai, dirbantys Mokykloje (ne nuotoliniu būdu), supažindinami pasirašytinai.
3. Aprašas galioja iki Lietuvos Respublikos Vyriausybės nustatyto karantino dėl koronaviruso (COVID-19) pabaigos arba pasikeitus kitiems teisės aktams bei rekomendacijoms.

\_\_\_\_\_\_\_\_\_\_\_\_\_\_\_\_\_